שירים מלאכותיים - סלונט
שירים מלאכותיים
שי מרקוביץ' | חדשות תרבות | התפרסם ב - 11.06.19
תוכנה חדשה יודעת לחבר שירים וסיפורים
צעד קטן לאנושות, צעד גדול לאילי ההיי-טק. לאחרונה סיפרנו לכם כאן על הספר הראשון שנכתב על-ידי מחשב. השבוע אנו גאים להציג המצאה חדשה: תוכנה שיודעת לחבר שירים.
את התוכנה פיתחה באביב האחרון חברת OpenAI, חברה שהיזם אילון מאסק, האיש שמאחורי פייפאל, טסלה מוטורס, בורינג קומפני ועוד, היה שותף להקמתה. התוכנה החדשה כבר הוכיחה את עצמה ביכולתה לפברק כתבות עיתונאיות “כאילו” אמיתיות, ועתה כאמור אנו מתבשרים כי היא גם יודעת לחבר שירים. לכאורה, אבל גם למעשה.
לפני מספר חודשים חברת OpenAI כבר העלתה לאינטרנט גרסה מאוד מצומצמת של השיטה מחשש שהיא תנוצל למטרות זדוניות, למשל, כדי להפיץ באינטרנט ידיעות “עיתונאיות” מזויפות. במקום זאת היא הוציאה לאינטרנט פיתוח הדרגתי שהחברה מקווה כי תאפשר לחוקרים ללמוד את השיטה וללמוד באמצעותה. החודש השיקה החברה גרסה מורחבת יותר (אך עדיין מצומצמת מאוד).
גאוניותה של התוכנה GPT-2 – בפשטותה. כך למשל, אתם נכנסים לתוכנה ומתקתקים בה כמה מילים, חלק מטקסט, פיסקה מידיעה בעיתון המונח לפניכם. על פי הנתונים שצברה מהאינטרנט, התוכנה הופכת את הטקסט שהכנסתם לידיעה “עיתונאית” שלמה, לסיפור או לשיר. טווח האפשרויות כאן כמובן הוא רחב מאוד, ועדיין קשה לשער לאן התוכנה תוכל להוביל.
פיתוח הבינה המלאכותית בעולם הואץ באחרונה – זהו פרויקט בינלאומי ענק, שאין לשער אפילו איזו תועלת הוא יוכל להביא לבעיות הקרדינליות של ימינו: מייצור תרופות חדשות עד להפקת אנרגיה אקולוגית מקיפה. אך, עם זאת, החוקרים חוששים שהדבר עלול לגרום לתוצאות לא רצויות, כמו הגדלת אי השיוויון בין בני האדם או מדינות, וכאשר מרכיבי הבינה יהיו מספיק עוצמתיים, להביא אפילו לאסון עולמי (מי שצפה ב”שליחות קטלנית” עם ארנולד שוורצנגר, יודע במה מדובר). החוקרים עדיין בוחנים כיצד לאזן בין יתרונות השיטה לסכנות הגלומות בה.
אז מהשבוע יש לציבור הרחב הזדמנות לנסות איך זה עובד באמת, לפחות בגרסה המוגבלת של התוכנה: https://talktotransformer.com.
בינה מלאכותית. איזון בין יתרונות השיטה לסכנות הגלומות בה
OpenAIאילון מאסקחדשות תרבותסלונטשי מרקוביץ'שירים
תיקון לחיים שחולפים
קול עדות שלא יחלוף חַיִּים לְאַט, הָרוּחוֹת מְאַחוֹת.צֳרִי וְּמְעַט, וְעַזּוֹת. אִםלֹא...
אורח מפתיע
השעה היתה קרובה לחצות כאשר עצר איתן את המאזדה הכסופה שלו...
שובו של הסמיילי
הסדרה “כל אנשי סמיילי” משנות ה-80, על פי ספרו של ג’ון...